Од дјетињства, Гадафи је био свјестан мијешања европских колонијалиста у Либији; његову нацију је окупирала Италија, а током Сјеверноафричког похода током Другог свјетског рата био је свједок сукоба италијанских и британских снага. Према каснијим тврдњама, Гадафијевог дјеа по оцу, Абдесалама Боуминјара, убила је италијанско војска током инвазије 1911. године. На крају Другог свјетског рата 1945. године, Либију су окупирале британске и француске снаге. Иако су Британци и Французи намјеравали подијелити Либију између својих империја, Генерална скупштина ОУН прогласила је да се земљи додјељује политичка независност. ОУН су 1951. године основале Уједињено Краљевство Либију, савезну државу под вођством прозападног монарха, Идриза, који је забранио политичке странке и централизовао власт.